2024-yil 8-apreldagi quyosh tutilishi. 2024-yil 8-apreldagi Quyosh tutilishi, shuningdek, Shimoliy Amerika tutilishi sifatida ham tanilgan. Bu tutilish Meksikadan boshlab Kanadagacha va Shimoliy Amerikaning maʼlum qismlarida toʻliq koʻringan quyosh tutilishi edi. Quyosh tutilishi Oy Yer va Quyosh oʻrtasida oʻtganda sodir boʻladi va shu orqali Quyoshni yashiradi. Toʻliq quyosh tutilishi Oyning koʻrinadigan diametri Quyoshnikidan kattaroq boʻlganda sodir boʻladi. Bu toʻgʻridan-toʻgʻri quyosh nurlarini toʻsib qoʻyadi. Tutilish paytida Oyning diametri perigeydan oʻrtacha koʻrsatkichdan 5,5 foizga katta edi. Meksika davlati Durango shtatining Nazas shahri yaqinida tutilish eng uzoq yaʼni 4 daqiqa 28 soniya davom etgan. Amerikadagi koʻrinish. Meksika. Tutilish birinchi boʻlib Revillajigedo orollari va Nayaritlik Islas Marias orollari ustida toʻliq koʻringan. Qisman tutilish butun mamlakat boʻylab koʻrindi, jumladan Mexiko shahridagi quyosh diski 79%ga qoplangan. Torreon quyosh tutilishi paytida eng gavjum Meksikadagi shahar bo'lgan. Amerika Qoʻshma Shtatlari. Qoʻshma Shtatlarda tutilish Texas shtatlarida (shu jumladan San-Antonio, Ostin, Fort-Uort va Arlington, Dallas, Killin, Templ, Teksarkana, Tayler, Vakoning barcha qismlari) koʻringan Kanada. Kanadada quyosh tutilishi Janubiy Ontario (Limington, Fort-Eri, Hamilton, Niagara sharsharasi, Kingston, Prins Edvard okrugi va Kornuoll)da hamda janubiy Kvebekning ayrim qismlarida (Montreal, Sent-Brook) kuzatilgan. Aholi Eri koʻli, Niagara daryosi, Ontario koʻli va Sent-Lorens daryosida qayiqda quyosh tutilishini tomosha qilishdi. Markaziy Amerika va Janubiy Amerika. Qisman tutilish Markaziy Amerikaning deyarli barcha qismlarida, Belizdan Panamagacha boʻlgan hududlarda, Katta Antil orollarida (Kuba, Dominikan Respublikasi, Gaiti, Puerto-Riko va Yamayka) va Janubiy Amerikaning shimolida (Kolumbiya) kuzatilgan. Space.com jurnali tutilish sodir boʻlgan oʻnta yirik shaharlar roʻyhatini aniqladi. Ular quyidagilar: